6 หุ้นค้าปลีก ราคาถูก รับมาตรการลดหย่อนภาษีKTC มีเอี่ยว เหมาะเก็งกำไรสั้น ราคาเป้า 94 บ.
โบรกฯแนะ 6 หุ้นค้าปลีก ราคาถูก รับมาตรการลดหย่อนภาษี KTC ราคาน่าสนใจ เหมาะเก็งกำไรสั้น ราคาเป้า 94 บาท
25 ธ.ค. 2558

บล.ฟินันเซีย ไซรัส ระบุในบทวิเคราะห์ (25 ธ.ค.) ว่า มาตรการลดหย่อนภาษี 1.5 หมื่นล้านบาทเป็นประโยชน์ต่อหุ้นในกลุ่มค้าปลีก ซึ่งมีหุ้นหลายตัวที่ undervalued เช่น BIG, COM7, HMPRO, KAMART, ROBINS และ MAKRO
ขณะที่ราคาหุ้นบริษัท บัตรกรุงไทย จำกัด (มหาชน) หรือ KTC กลับมาอยู่ในจุดที่น่าสนใจ อย่างน้อยในการเก็งกำไรในระยะสั้น เนื่องจากเป็นหนึ่งในผู้ได้ประโยชน์จากมาตรการของรัฐที่ให้การซื้อสินค้าและบริการในช่วง 25-31 ธ.ค. นี้นำมาลดหย่อนภาษีได้ไม่เกิน 1.5 หมื่นบาท ด้วยฐานบัตรเครดิต 2 ล้านล้านใบมีโอกาสที่รายได้ค่าธรรมเนียมที่จะได้จากร้านค้าเมื่อลูกค้าชำระด้วยบัตรเครดิต เพิ่มสูงขึ้นมาก ราคาเป้าหมายปีหน้าของที่ 94 บาท อยู่บนคาดการณ์ว่ากำไรปีหน้าโตเพียง 1% จากปีก่อน จากค่าการตลาดที่เพิ่มขึ้นถึง 25% จากปีก่อน แต่อาจน้อยกว่านี้ก็ได้หากภาวะเศรษฐกิจดีขึ้น จึงแนะนำเก็งกำไร
 